EURO CONNECTION JELENTKEZÉS – ELTE Filmtudomány Tanszék
Európai koprodukciós lehetőség és részvétel a Clermont-Ferrand-i fesztiválon
2017 februárjában, a Clermont-Ferrand-i rövidfilmfesztivállal egyidőben megint megrendezik az Euro Connectiont, az európai rövidfilmes koprodukciós vásárt. Az Euro Connectionre való jelentkezést 23 országban hirdetik meg, és ismét várnak magyar projekteket is – a magyar jelentkezők a Daazón keresztül nyújthatják be jelentkezésüket.
Olyan rövidfilmes (40 percesnél rövidebb animációs, élőszereplős vagy dokumentumfilmes) projekteket várnak, amelyek megfelelnek a következő feltételeknek: hazájukban már rendelkeznek részleges támogatással (az adóvisszatérítés sajnos nem számít ilyen támogatásnak), producerük európai koprodukcióban gondolkodik, és a rendező vagy producer vállalja, hogy kiválasztása esetén részt vesz a februári Euro Connection pitchfórumán.
Jelentkezni a Euro Connection honlapján található letölthető kérdőívek kitöltésével lehet angol nyelven: az info@daazo.com és a zsuzsanna.brasher@daazo.com címekre várják a nevezéseket.
Clermont-Ferrand Daazo Euro Connection rövidfilmes pályázat